Titi

Adenors Leonardu Baki (; dzimis ), plašāk pazīstams kā Titi (Tite), ir brazīliešu futbola treneris un bijušais futbolists. No 2016. gada līdz 2022. gadam bija Brazīlijas futbola izlases galvenais treneris.

Spēlētāja karjeras laikā pārstāvēja Brazīlijas klubus Caxias, Esportivo-RS, Portuguesa un Guarani, spēlēja pussarga pozīcijā.

 Trenera karjera 
Trenera karjeru sāka 1990. gadā klubā Grêmio Atlético Guarany. Vēlāk vadīja dažādus Brazīlijas klubus. 2001. gadā, vadot Portualegri "Grêmio", kļuva par Brazīlijas kausa ieguvēju un Riugrandi du Sulas štata čempionu. Karjeras laikā divreiz strādāja arī Apvienotajos Arābu Emirātos. 2008. gadā ar SC Internacional izcīnīja uzvaru otrajā nozīmīgākajā Dienvidamerikas klubu turnīrā Copa Sudamericana.

2010. gadā kļuva par Corinthians galveno treneri. Ar šo klubu 2012. gadā kļuva par prestižākā Dienvidamerikas klubu turnīra Copa Libertadores uzvarētāju, kā arī uzvarēja FIFA Klubu Pasaules kausā, divreiz (2011. un 2015. gadā) kļuva par Brazīlijas čempionu un vienreiz uzvarēja Sanpaulu štata čempionātā.

2016. gada jūnijā tika iecelts par Brazīlijas futbola izlases galveno treneri. Ar Brazīlijas izlasi uzvarēja 2019. gada Copa América. Pēc 2022. gada FIFA Pasaules kausa, kurā Brazīlija ceturtdaļfinālā piekāpās Horvātijai, atstāja izlases galvenā trenera amatu.

 kļuva par Flamengo kluba galveno treneri.

 Atsauces 

 Ārējās saites 

Kategorija:1961. gadā dzimušie
Kategorija:Riugrandi du Sulā dzimušie
Kategorija:Brazīlijas futbolisti
Kategorija:Brazīlijas futbola treneri
Kategorija:Brazīlijas futbola izlases treneri
Kategorija:2018. gada FIFA Pasaules kausa treneri
Kategorija:2022. gada FIFA Pasaules kausa treneri
Kategorija:Associação Portuguesa de Desportos spēlētāji